Γοργοπόταμος Φθιώτιδας

Ο Γοργοπόταμος είναι πεδινό χωριό της Στερεάς Ελλάδας στην Περιφερειακή Ενότητα Φθιώτιδας .

 Γεωγραφία - Ιστορία 
Ο Γοργοπόταμος βρίσκεται ανατολικά της Οίτης, στα νότια του κάμπου της Λαμίας και σε απόσταση 9 χλμ. Ν.-ΝΔ. από τη Λαμία. Το χωριό είναι κτισμένο στις όχθες του ομώνυμου ποταμού (στην αρχαιότητα Δύρας), ανάμεσα στους οικισμούς Φραντζή (ΒΑ.) και τη Μονή Γοργοεπηκόου (Ν.). Αποτελείται από δυο συνοικισμούς, τον ανατολικό, ο οποίος είναι ο παλαιότερος και ονομαζόταν Αλεπόσπιτα. Ο δυτικός αναπτύχθηκε αργότερα δίπλα στο ποτάμι κυρίως από κατοίκους των γύρω ορεινών χωριών. Ο ανατολικός αναφέρεται επίσημα μετά την απελευθέρωση το 1835 ως Αλπόσπητα να προσαρτάται στον τότε δήμο Αλόπης (Δρυόπων) ενώ ο δυτικός για πρώτη φορά ως Γοργοπόταμο το 1908 στο ΦΕΚ 28Α - 08/02/1908. Τα Αλπόσπητα το 1864 με το ΦΕΚ 13Α - 24/03/1864 ορίστηκαν έδρα του δήμου Ηρακλειωτών και το 1912 της ομώνυμης νεοϊδρυθείσας κοινότητας. Το 1940 το όνομά τους διορθώθηκε σε Αλεπόσπιτα και το Γοργοπόταμο σε Γοργοπόταμος. Το 1985 με το ΦΕΚ 135Α - 25/07/1985 η Κοινότητα Αλεποσπίτων μετονομάζεται σε κοινότητα Γοργοποτάμου, ενώ το 1991 τα Αλεπόσπιτα καταργούνται ως οικισμός και ενσωματώνονται στον Γοργοπόταμο. Σύμφωνα με το Πρόγραμμα «Καλλικράτης» μαζί με τη Μονή Γοργοεπηκόου αποτελούν την τοπική κοινότητα Γοργοποτάμου που υπάγεται στη δημοτική ενότητα Γοργοποτάμου του Δήμου Λαμιέων και σύμφωνα με την απογραφή του 2011 ως δημοτική ενότητα έχει πληθυσμό 3.374 κατοίκους, ως τοπική κοινότητα 453 και ως οικισμός 420.«ΦΕΚ αποτελεσμάτων ΜΟΝΙΜΟΥ πληθυσμού », σελ. 10634 (σελ. 160 του pdf)

Ο Γοργοποταμος είναι ευρυτερα γνωστος λογω της μαχης που εκτυλιχθηκε εκεί κατα τη διαρκεια της εθνικης αντιστασης. Η μαχη ελαβε χωρα στις 25 νοεμβριου 1942. Σε αυτη συνεργαστηκαν οι ντοπιες αντιστασιακες οργανωσεις αλλα και βρετανοι σαμποτερ

 Πρόεδροι της Κοινότητας Γοργοποτάμου 
Μετά τις εκλογές του 1982, πρόεδροι χρημάτισανΔΗΜΟΤΙΚΕΣ ΕΚΛΟΓΕΣ, Αποτελέσματα εκλογών από την ΕΕΤΑΑ, ανακτήθηκε στις 14 Δεκεμβρίου 2021. οι εξής:
...
1983-86 Σπύρος Χασιάκος
1987-1994 Δημήτρης Βασιλονικολός
1995-98 Κωνσταντίνος Παρηγόρης
 Πρόεδροι Τοπικής Κοινότητας (από το 2019 Κοινότητας) Γοργοποτάμου 
2011-2020 Δημήτρης Ζαρίκας .

Παραπομπές

Κατηγορία:Δήμος Λαμιέων
Κατηγορία:Χωριά της περιφερειακής ενότητας Φθιώτιδας